সিনেমা সবচেয়ে বড় গণমাধ্যম। সিনেমা সমাজ বদলায়। কিন্তু ষাট বছরের চলচ্চিত্রে সমাজে প্রভাব ফেলার মতো নারী চরিত্র খুব বেশি নেই। গ্ল্যামারটাই বেচে খাওয়া হয়েছে। সহজ ভাষায়, সিনেমা নামক পণ্যের আকর্ষণীয় মোড়ক হয়েছেন নারীরা। একটা ‘সারেং বউ’ আজকাল চোখে পড়ে না। ‘ভাত দে’ সিনেমার শাবানার সেই চরিত্রের মতো আজকাল কোনো অভিনেত্রীর চরিত্র চোখে পড়ে না। সমাজ কেবল পুরুষের? তবে সবেচেয় বড় গণমাধ্যমটিতে সমাজ সংস্কারক পুরুষকেই ভাবা হচ্ছে! আর নারীরা গৃহবধু হিসেবেই থাক, সেই প্রচারণা চালানো হচ্ছে।